Átadták a szocialista utópia városát Észak-Koreában – képek
Hivatalosan is átadták az észak-koreai Szamdzsijon újjáépítésének második szakaszát, a személyesen Kim Dzsongun által irányított presztízsberuházás azonban tovább folytatódik. A kínai határ mellett lévõ vadonatúj településen több hotelt is építenek, ami jelzi, hogy számítanak a turistákra.
A kínai határtól mindössze pár kilométerre lévõ Szamdzsijon különleges helyet tölt be Észak-Korea életében. A közelben található a Pektu, a koreaiak szent hegye (errõl itt írtunk), és a helyi propaganda szerint állítólag itt született Kim Dzsongil, a mostani vezetõ apja is (más források szerint a Szovjetunióban).

Kim Dzsongun egy vadonatúj várost álmodott ide, ezért a régi épületek lebontották, és újakat húznak fel helyettük (a projektrõl itt írtunk nemrég). A lakóépületek, ipari üzemek, múzeumok, kulturális és szórakoztató épületek mellé három tucat szállodát is tervezetek ide, ami jól mutatja, hogy Szamdzsijonnak turisztikai szerepet is szánnak.

A beruházásnak most készült el a második szakasza, az átadón Kim Dzsongun is rész vett. A helyi híradások az NK News tudósítása szerint nem fukarkodtak a jelzõkkel: megvalósult a szocialista utópia városa a forradalom szent helyén, a hegyvidéki város a modern civilizáció összegzése.

Kattintson az alábbi képre, és nézze meg galériánkat a megnyitóról és magáról a városról!
Szamdzsijon felújítás Észak-Korea utazás Kim Dzsongun